**Referat fra bestyrelsesmøde den 07.-10.-2015**

Mødedeltagere: Steen, Troels, Jan, Jesper og Arly

 Fraværende: Stig (sejler)

Referent: Arly

Mødets dagsorden var:

1. Fastlæggelse af dato for generalforsamlingen (indtil videre har vi aftalt den 14. november)
2. Gennemgang af de enkelte valgprocedurer, som de er beskrevet i vedtægten.
3. Gennemgang af de enkelte punkter i generalforsamlingens dagsorden.
	1. Valg af dirigent
	2. Bestyrelsens beretning
	3. Fremlæggelse af regnskab til godkendelse
	4. Indkomne forslag
	5. Valg af bestyrelse
	6. Valg af suppleant
	7. Valg af revisor og revisorsuppleant
	8. Fastlæggelse af kontingent
	9. Forslag til ture og virksomhedsbesøg i de kommende år?
	10. Eventuelt
4. Arrangementet efter generalforsamlingen
	1. Velkomstdrink?
	2. Mad – natmad?
	3. Musik?
	4. Pris?
5. Klargøring til fest i kantinen. Hvordan fordeler vi os? Hvem skal vi have fat i? Hvem gør hvad?
6. Eventuelt

Ad 1) Tidspunktet for generalforsamlingen blev fastlagt til **lørdag den 14. november kl. 17.00**.

Ad 2) Punkterne i de enkelte valgprocedurer blev gennemgået på følgende vis:

 **Stk. 5**. Generalforsamlingen vælger formand og 1 bestyrelsesmedlem på ulige år samt 2 bestyrelsesmedlemmer og 1 bestyrelsessuppleant på lige år. Dvs. at Steen og Arly er på valg i år. Vi er begge villige til at modtage genvalg.

**Stk. 6**. MARTEC’s fastansatte vælger 1 bestyrelsesmedlem på lige år samt 1 bestyrelsessuppleant på ulige år. Kun fastansatte, der er medlemmer af foreningen, er valgbare og har stemmeret. Dvs., at Troels Larsen fra MARTEC er på valg til næste år, selvom han først er tiltrådt i år.

**§ 6 Generalforsamling**

Foreningens højeste myndighed er generalforsamlingen, som holdes én gang årligt, indenfor perioden fra 1. oktober til 30. november.

**Stk. 2**. Udover det i § 5 stk. 5 nævnte vælger generalforsamlingen 1 revisor og 1 revisorsuppleant. Begge vælges for en periode på 1 år. Dvs. Povl Erik v. Lillienskjold og Henrik Bradsted er på valg. Jeg kontakter dem og spørger, om de er interesseret i at modtage genvalg.

**Stk. 3**. Generalforsamlingen indkaldes skriftligt med mindst 4 ugers varsel, og dagsordenen skal mindst indeholde følgende punkter: Dvs., at hvis vi vil have generalforsamling lørdag den 14. november, så skal indkaldelsen ud senest lørdag den 17. oktober. Jeg sørger for, at indkaldelsen kommer ud den 16. oktober, når jeg er hjemme igen efter ferien.

Ad 3) De enkelte punkter i generalforsamlingens dagsorden blev gennemgået på følgende vis:

1. Valg af dirigent Vi foreslår Povl Erik v. Lillienskjold som dirigent.
2. Bestyrelsens beretning Jeg gennemgår årets arrangementer og hændelser.
3. Fremlæggelse af regnskab til godkendelse Jan gennemgår klubbens regnskab og økonomi. Jan gør regnskabet op i god tid før generalforsamlingen og præsenterer det for Povl Erik v. Lillienskjold til revision og underskrift.
4. Indkomne forslag Bestyrelsen har ingen ændringsforslag til vedtægterne eller andet.
5. Valg af bestyrelse Både Steen og jeg er villig til at modtage genvalg.
6. Valg af suppleant Vi har Lars Engesgaard, og han er først på valg til næste år.
7. Valg af revisor og revisorsuppleant Povl Erik v. Lillienskjold og Henrik Bradsted er på valg. Jeg undersøger, om de er villige til genvalg.
8. Fastlæggelse af kontingent Vi fastholder de 250 kr. pr. år i kontingent?
9. Forslag til ture og virksomhedsbesøg i de kommende år?
10. Eventuelt

**Stk. 4.** Forslag, der ønskes behandlet på generalforsamlingen, skal være formanden i hænde senest 1 uge før generalforsamlingen. Dvs., senest lørdag den 7. november, kender vi den endelige dagsorden.

Ad 4) **Festarrangementet efter generalforsamlingen:**

1. Velkomstdrink ca. kl. 18.00

Jeg finder en passende Cremant eller lignende

1. Spisning ca. kl. 18.30; Mad – natmad ca. kl. 01.00

Vi blev enige om Anne Mads Efterårsbuffet + natmad

1. Musik fra kl.???

Troels kontakter Jacob angående musik fra 21 – 01. Pris?

Troels kontakter Lissy angående køkkenhjælp fra 18.15 – 20.15. Pris?

1. Pris

200 kr. i egenbetaling pr deltager?

Ad 5) **Klargøring til fest i kantinen:**

**Hvordan fordeler vi os? Hvem skal vi have fat i? Hvem gør hvad?**

Jeg indkøber vin, som jeg plejer. Troels tager kontakt til Jacob angående musik og pris.

Jan indkøber øl og vand.

Jeg bestiller mad + natmad, når jeg har overblik over antal deltagere.

Jeg tager kontakt til Kristian og Birthe Brogaard til bordpynt.

På dagen kommer Edel og jeg og slæber borde. Sandsynligvis Birthe og Kristian Brogaard og pynter borde. Måske kommer Steen og Jesper?

Ad 6) **Eventuelt**

Mødet sluttede klokken 20.10

Den 07.-10.-2015

Formand og sekretær

Arly Nielsen